ai4bharat/Pralekha huggingface dataset:
அறிவியல் மற்றும் தொழில்நுட்பத்துறை
புவி வெப்பமடைதல் தொடர்பான சவாலை எதிர்கொள்வதில் கார்பன் வெளியேற்றத்தை தடுக்கும் செயல்முறைகள் மற்றும் புதிய பொருட்களின் பயன்பாடுகள் மூலம் நம்பிக்கை ஒளியை ஏற்ற முடியும்.
பசுமைகுடில் வாயுவான மீத்தேன் வாயுவை, சுத்தமான ஹைட்ரஜன் வாயுவாக மாற்றும் ஒரு கலப்பினப் பொருளைக் கணக்கீட்டு ரீதியாக விஞ்ஞானிகள் குழு வடிவமைத்துள்ளது. கார்பன் டை ஆக்சைட் வாயுவை எரிபொருள் அல்லாத தரத்திலான பயோஎத்தனாலில் இருந்து உயர் தூய்மையான ஹைட்ரஜனாக மாற்றும் செயல்முறையையும் இக்குழு உருவகப்படுத்தியுள்ளது. அத்தகைய பொருட்களைச் சோதிக்கக்கூடிய ஒரு வசதியை வடிவமைத்ததுடன், கார்பன் தொடர்பான நிறுவன ஆராய்ச்சிகளிலும் இந்த விஞானிகள் குழு உதவிடும்.
பசுமைக்குடில் வாயுக்களின் புவி வெப்பமடைதல் திறனைக் கருத்தில் கொண்டு, விஞ்ஞானிகள் இந்த வாயுக்களை உறிஞ்சி பயனுள்ள பொருட்களாக மாற்றுவதற்கான புதுமையான முறைகளை ஆராய்ந்து வருகின்றனர். கிரீன்ஹவுஸ் வாயுக்களின் புவி வெப்பமடைதல் திறனைக் கருத்தில் கொண்டு, விஞ்ஞானிகள் இந்த வாயுக்களை உறிஞ்சி பயனுள்ள பொருட்களாக மாற்றுவதற்கான புதுமையான முறைகளை ஆராய முயற்சிக்கின்றனர். கார்பன் வாயுவை ஈர்த்து அதனை மாற்றுவதற்கான இரட்டை பங்கு வகிக்கக்கூடிய புதிய பொருட்களின் செயல்பாடுகள் குறித்த கண்டுபிடிப்புகளில் விஞானிகளுக்கு சவாலான பகுதிகளாக உள்ளது.
இத்தகைய சவாலுக்கு விடையளிக்கும் வகையில், ஹைதராபாத்தில் உள்ள இந்திய இரசாயன தொழில்நுட்பக் கழகத்தின்  கார்பன் பிடிப்பு மற்றும் பயன்பாடு குறித்த தொடர்ச்சியான ஆராய்ச்சிகளில், மீத்தேன் கைப்பற்றக்கூடிய ஒரு கலப்பினப் பொருளைக் கணக்கீட்டு ரீதியாக வடிவமைத்தது மட்டுமல்லாமல், அதை உயர் தூய்மையான ஹைட்ரஜனாக மாற்றும் ஊக்கியாகவும் செயல்படுகிறது. ஆனால் கார்பன் டை ஆக்சைடை சிட்டுவில் பிடிப்பதற்கும், எரிபொருள் தரம் இல்லாத பயோஎத்தனாலில் இருந்து உயர் தூய்மையான ஹைட்ரஜனாக மாற்றுவதற்கும், உகந்த தீவிரப்படுத்தப்பட்ட இரசாயன முறையிலான சீர்திருத்தம் எனப்படும் ஒரு பொறிமுறையின் மூலம் உருவகப்படுத்தப்பட்டு வடிவமைக்கப்பட்டது. இந்த ஆராய்ச்சி தொடர்பான கட்டுரைகள் Elsevier இதழில் Chemical Engineering and processing பகுதியில் வெளியிடப்பட்டுள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1815616
பிரதமர் அலுவலகம்
ஸ்வீடன் நாட்டின் அடுத்த பிரதமராக தேர்ந்தெடுக்கப்பட்டுள்ள மாண்புமிகு கிறிஸ்டர்சனுக்கு பிரதமர் வாழ்த்து
ஸ்வீடன் நாட்டின் அடுத்த பிரதமராக தேர்ந்தெடுக்கப்பட்டுள்ள மாண்புமிகு கிறிஸ்டர்சனுக்கு பிரதமர் திரு.நரேந்திர மோடி வாழ்த்துத் தெரிவித்துள்ளார்.
இது குறித்து பிரதமர் விடுத்துள்ள ட்விட்டர் பதிவில்;
“ஸ்வீடன் நாட்டின் அடுத்த பிரதமராக தேர்ந்தெடுக்கப்பட்டுள்ள மாண்புமிகு கிறிஸ்டர்சனுக்கு வாழ்த்துக்கள். நமது நாடுகளுக்கு இடையே உள்ள பன்முக கூட்டாண்மையை மேலும் வலுப்படுத்த ஒருங்கிணைந்து செயல்படுவதை நான் எதிர்நோக்கி உள்ளேன்” என்று குறிப்பிட்டுள்ளார்.
சமூக நிதி மற்றும் அதிகாரமளித்தல் அமைச்சகம்
சமூக நீதி மற்றும் அதிகாரமளித்தல் துறையின் முக்கிய முன்னெடுப்புகள் மற்றும் சாதனைகள்
2019-ம் ஆண்டு அரசிலமைப்பு சட்டத்தின் 103-வது திருத்தத்தின் படி பொருளாதாரத்தில் பின் தங்கியவர்களுக்கு அரசு வேலை மற்றும் அரசு கல்வி நிறுவனங்களில் 10 சதவீத இடஒதுக்கீடு வழங்க வகை செய்யப்பட்டுள்ளது. இது கடந்த 2019ம் ஆண்டு ஜனவரி மாதம் முதல் அரசால் அமல்படுத்தப்பட்டு வருகிறது. அரசிலமைப்பு சட்டம் 103 வது திட்டத்தை எதிர்த்து பல்வேறு ரிட் மனுக்கள் தாக்கல் செய்யப்பட்டது. உச்சநீதிமன்றத்தின் அரசிலமைப்பு சட்ட அமர்வின், பெரும்பான்மை கொண்ட நீதிபதிகளால் 07.11.2022 அன்று அனைத்து ரிட் மனுக்களும் தள்ளுபடி செய்யப்பட்டு அரசிலமைப்பு 103வது சட்டத்திருத்தம் 2019 செல்லுபடியாகும் என்று தீர்ப்பளிக்கப்பட்டுள்ளது.
மத்திய சமூக நீதி மற்றும் அதிகாரமளித்தல் துறை அமைச்சகத்தால் போதை மருந்தில்லா இந்தியா இயக்கம் ஆகஸ்ட் 15 2020 அன்று தொடங்கப்பட்டது. இது போதை மருந்து தடுப்பு அமைப்பால் பெறப்பட்ட அறிக்கையின்படி 372 மாவட்டங்களில் இந்த இயக்கம் அமல்படுத்தப்பட்டது. உயர்க்கல்வி நிறுவனங்கள், பல்கலைக்கழக வளாகங்கள் மற்றும் பள்ளிகள் உள்ளிட்ட இடங்களில் போதை மருந்தின் தீமை குறித்து விழிப்புணர்வு பிரச்சாரம் மேற்கொண்டது. அத்துடன், இப்பழக்கத்திற்கு ஆளானவர்களை கண்டறிந்து கலந்தாய்வு செய்தல், மருத்துவமனைகளில் சிகிச்சை வசதிகள், மறுவாழ்வு மையங்கள், இதற்கான சேவைகளில் ஈடுபடுவோருக்கு திறன்மேம்பாட்டு திட்டங்கள் ஆகியவை மேற்கொள்ளப்பட்டன.
ட்விட்டர், முகநூல் மற்றும் இன்ஸ்டாகிராம் ஆகிய சமூக வலைதளங்கள் மூலம் விழிப்புணர்வை ஏற்படுத்தப்படுகிறது.
தேசிய போதைப்பொருள்இல்லா உறுதிமொழி ஏற்கும் நிகழ்ச்சியில் 99,595 கல்வி நிறுவனங்களைச் சேர்ந்த ஒரு கோடியே 67 லட்சத்திற்கும் மேற்பட்ட மாணவர்கள் ஏற்றுக்கொண்டனர்.
கொவிட்-19 பெருந்தொற்றால் பெற்றோர் அல்லது காப்பாளர் அல்லது தத்தெடுத்த பெற்றோரை இழந்த குழந்தைகள், ஒன்றாம் வகுப்பு முதல் 12ம் வகுப்பு வரை படிப்பை நிறைவு செய்ய உதவும் நோக்கில் பிரதமரின் குழந்தைகள் நலநிதியம் உருவாக்கப்பட்டது. இதன்மூலம் 2022-23ம் நிதியாண்டில் இதுவரை 789.40 லட்சம் ரூபாய் கல்வி உதவித்தொகை வழங்கப்பட்டது. இதனால், 3947 மாணவர்கள் பயனடைந்தனர்.
ஷெட்யூல்டு வகுப்பினருக்கான தேசிய கல்வி உதவித் தொகை திட்டத்தின் கீழ், அக்டோபர் 2022-ல் 0.34 கோடி ரூபாய் 33 மாணவர்களுக்கு செலுத்தப்பட்டது. நவம்பர் 2022-ல் 11.79 கோடி ரூபாய் 1980 மாணவர்களுக்கு செலுத்தப்பட்டது.
கழிவுநீர் சாக்கடையில் விழுந்து உயிரிழந்த 144 பேரின் குடும்பத்தினருக்கு நீண்டகாலமாக வழங்கபடாமல் இருந்த 10 லட்சம் ரூபாய் இழப்பீடு வழங்கப்பட்டுள்ளது.
1993 முதல் -98ம் ஆண்டு வரை 8பேருக்கும், 1999 முதல் 2004ம் ஆண்டு வரை ஒருவருக்கும், 2005முதல் 09 ம் ஆண்டு வரை 8பேருக்கும், 2010 முதல் 2015ம் ஆண்டு வரை 31 பேருக்கும், 2016 முதல் 22ம் ஆண்டு வரை 96 பேருக்கும் இழப்பீடு தொகை வழங்கப்பட்டுள்ளது.
மேலும் விவரங்களுக்கு இந்த ஆங்கில செய்திக்குறிப்பைக் காணவும்:https://pib.gov.in/PressReleasePage.aspx?PRID=1886686
ஜல்சக்தி அமைச்சகம்
ஜம்மு-காஷ்மீரில் 'கழிவுகளுக்கு எதிரான போர்' தூதராக பரம்வீர் சக்ரா விருது பெற்ற கேப்டன் பானா சிங் நியமிக்கப்பட்டுள்ளார்
ஜம்மு-காஷ்மீர் யூனியன் பிரதேசத்தின் கிராமப்புறங்களில் சுகாதார சவால்களை எதிர்த்துப் போராட ஒரு குறிப்பிடத்தக்க நடவடிக்கையாக, நாட்டின் மிக உயர்ந்த வீரதீர விருதான பரம்வீர் சக்ரா விருது பெற்ற, முன்னாள் ராணுவ வீரரான கேப்டன் பானா சிங்கை ஜம்மு காஷ்மீரில் "கழிவுகளுக்கு எதிரான போர்" முன்முயற்சியின் தூதர் என பரிந்துரைப்பதாக ஜம்மு -காஷ்மீரின் கிராமப்புற சுகாதார இயக்குநரகம் அறிவித்துள்ளது. ஜம்முவின் ஆர்.எஸ்.புராவில் உள்ள கேப்டன் பானா சிங் விளையாட்டரங்கில் நடைபெற்ற தூய்மையே சேவை  இயக்கத்தின் போது, ஜம்மு காஷ்மீரின் கிராமப்புற சுகாதார இயக்குநர் திரு சரண்தீப் சிங் இதை அறிவித்தார்.
சுகாதாரம் என்பது அனைவரின் பணி என்ற கருத்தை வலுப்படுத்தவும், நாடு தழுவிய பங்கேற்புடன் தூய்மை இந்தியா தினத்திற்கு  முன்னோட்டமாகவும் சமூகப் பங்கேற்பின் மூலம் வெகுஜன இயக்கத்தை உருவாக்குவதை நோக்கமாகக் கொண்டும் தூய்மையே சேவை 2023 செப்டம்பர் 15 முதல் அக்டோபர் 2 வரை கொண்டாடப்படுகிறது.
தூய்மையே சேவை-2023 இன் கருப்பொருள் 'சுகாதாரமான இந்தியா' என்பதாகும். இது துப்புரவுத் தொழிலாளர்களின் நலனை மையமாகக் கொண்டுள்ளது. பேருந்து நிலையங்கள், ரயில் நிலையங்கள், கடற்கரைகள், சுற்றுலாத் தலங்கள், உயிரியல் பூங்காக்கள், தேசிய பூங்காக்கள், சரணாலயங்கள், வரலாற்று நினைவுச்சின்னங்கள், பாரம்பரிய இடங்கள், ஆற்றங்கரைகள், படித்துறைகள், வடிகால்கள் போன்ற மக்கள் அதிகம் கூடும் பொது இடங்களில் தூய்மை இயக்கங்களின் கவனம் குவிகிறது.
ஜம்மு-காஷ்மீரின் கிராமப்புற சுகாதார இயக்குநர் திரு சரண்தீப் சிங், பரம்வீர் சக்ரா விருது பெற்ற கேப்டன் பானா சிங் தூய்மையே சேவை நோக்கத்தில் இணைவது விழிப்புணர்வை ஏற்படுத்தும், நிலையான நடைமுறைகளை ஊக்குவிக்கும், ஜம்மு காஷ்மீரின் இயற்கை அழகு குறையாமல் பாதுகாப்பதிலும் தீவிரமாக பங்கேற்க உள்ளூர் சமூகங்களை ஊக்குவிக்கும் என்கிறார்.
தேசத்தைப் பாதுகாக்க முன்வரிசையில் பணியாற்றி வீரம் மற்றும் அர்ப்பணிப்புக்காக பரவலாக அங்கீகரிக்கப்பட்ட கேப்டன் சிங், இப்போது ஒரு புதிய பணியை மேற்கொள்கிறார். சுற்றுச்சூழலைப் பாதுகாப்பதில் அவரது அர்ப்பணிப்பு அசைக்க முடியாததாக இருக்கும்.
தூய்மையே சேவை 2023 நிகழ்ச்சியின் போது ஒரு பெரிய கூட்டத்தில் உரையாற்றிய கேப்டன் சிங், இந்தப் புதிய பணிக்கான தனது உற்சாகத்தை வெளிப்படுத்தினார். "நாட்டைப் பாதுகாக்க எனது வாழ்க்கையை அர்ப்பணித்ததைப் போலவே, இப்போது நமது சுற்றுச்சூழலைப் பாதுகாக்க நான் கடமைப்பட்டுள்ளேன். ஜம்மு காஷ்மீரின் இயற்கை அழகு ஒரு தேசிய பொக்கிஷம், அது வரும் தலைமுறைகளுக்கு தூய்மையாக இருப்பதை நாம் உறுதி செய்ய வேண்டும் என்றார்.
இந்த நிகழ்ச்சியில் மாணவ, மாணவியர், விளையாட்டு வீரர்கள், தேசிய மாணவர் படையினர், முக்கிய பிரமுகர்கள், அதிகாரிகள், கடைக்காரர்கள் உட்பட, 2,000க்கும் மேற்பட்டோர் பங்கேற்றனர் சைக்கிள் பந்தயம் மற்றும் ஓவியப்போட்டியும் நடைபெற்று இவற்றில் சிறந்து விளங்கியவர்களுக்கு இயக்குநர் பரிசுகளும் வழங்கினார்.
அறிவியல் மற்றும் தொழில்நுட்பத்துறை
நீடித்த மற்றும் திறனுடன் ஹைட்ரஜனை வெளியிடக் கூடிய நீடித்துத் திறனுடன் செயல்படும் குறைந்த செலவிலான வினையூக்கிகளை பெங்களூரில் உள்ள ஆய்வாளர்கள் உருவாக்கியுள்ளனர்
புதைபடிவ எரிபொருள்கள் பயன்பாட்டை படிப்படியாக நீக்கும் வகையிலும் பருவநிலை மாறுதலை எதிர்கொள்ளும் வகையிலும் அடுத்த தலைமுறைக்கான குறைந்த கார்பன் கொண்ட எரிபொருளாக ஹைட்ரஜன் முன்வைக்கப்பட்டு வருகிறது. ஒரு எரிபொருளாக ஹைட்ரஜனைப் பயன்படுத்துவதன் எதிர்காலம் என்பது நீரை மின்வேதியியல் வினை மூலம் பிளந்து ஹைட்ரஜனை உருவாக்கக் கூடிய மின்வினையூக்கிகளின் மேம்பட்ட வடிவமைப்பில் தான் இருக்கிறது.
ஹைட்ரஜனை வெளியிடும் வேதிவினைக்கான மின்வினையூக்கியின் திறன் என்பது அதனுடைய நீடித்து இருக்கும் தன்மை , மின்வேதி வினையின் அளவுக்கதிகமான ஆற்றலை அதிகபட்சம் குறைக்கக்கூடிய தன்மை மற்றும் சேர்க்கை வினைக்கான  செலவு ஆகியவற்றைப் பெருமளவில் சார்ந்து இருக்கும். வர்த்தகரீதியாகப் பயன்படுத்தப்படும் பிளாட்டினம் / கார்பன் வினையூக்கிகள் திறனுடையவையாக இருந்தாலும் அவை செலவு மிக்கவை மற்றும் நீண்ட நேரம் அவற்றைப் பயன்படுத்தும் போது கனிம அயனி வெளியேறுதல் அல்லது மின்வினையூக்கி அரிப்புக்கு ஆளாதல் ஆகியன ஏற்படுகின்றன.
கனிம ஆர்கானிக் சட்டக சேர்மங்கள்  மற்றும் ஒருங்கிணைக்கும் பாலிமர்கள்  ஆகியன அடுத்த தலைமுறைக்கான வினையூக்கிகளாகப் பார்க்கப்படுகின்றன. அதிக மேற்பரப்பு, குறைவான மின்னாற்றல் பரிமாற்றத் தடை மற்றும் நீரைப் பிளப்பதற்கான திறனை அதிகரிக்கக் கூடிய அதிக அளவிலான செயல்தன்மை ஆகியவற்றைப் பெறும் வகையில் இந்த வினையூக்கிகளை மாற்றிக் கொள்ளமுடியும். விஞ்ஞானிகள் மின்வினையூக்கி அரிப்பைத் தடுப்பதற்காக கனிம ஆர்கானிக் சட்டக சேர்மப் பொருள்கள் அடிப்படையிலான வினையூக்கிகளை சீரமைக்கும் ஒரு புதிய அணுகுமுறையை தேடிக் கொண்டிருக்கின்றனர்.
இந்திய அரசின் அறிவியல் மற்றும் தொழில்நுட்பத்துறையின் கீழ் தன்னாட்சி நிறுவனமாகச் செயல்பட்டு வரும் நானோ மற்றும் சாஃப்ட் மேட்டர் அறிவியலுக்கான மையத்தைச் சேர்ந்த ஆராய்ச்சியாளர்கள் பல்லாடியம் Pd அயனிகளைக் கொண்ட ஒரு புதிய ஒருங்கிணைப்புப் பாலிமரை உருவாக்கி உள்ளனர். ஹைட்ரஜனை கிரகிக்கக்கூடிய செயலூக்கமான பரப்புகளைக் கொண்டவையாகவும் சிறப்பாக ஆற்றல் பரிமாற்றத்தை மேற்கொள்ளக் கூடிய பென்சீன் டெட்ராமைன்  அயனியாக்க மூலக்கூறுகளைக் கொண்டவையாகவும் இவை உள்ளன. இவை இரண்டும் இணைந்து ஹெச்-இணைப்பு உள்உறவுகள் மூலமாக Pdஇன் இரு பரிமாணத் தகடுகளை உருவாக்குகின்றன. இந்த ஆராய்ச்சியானது ”ஏசிஎஸ் அப்பளைடு எனர்ஜி மெட்டீரியல்ஸ்” என்ற அறிவியல் ஆய்விதழில் வெளிவந்துள்ளது.
(Visitor Counter : 171
சிறப்பு சேவைகள் மற்றும் கட்டுரைகள்
SC/ ST ஆராய்ச்சி அறிஞர்கள் மற்றும் ஆரம்பக் கல்வியாளர்களுக்கான ஐந்து நாள் கல்வி எழுத்துப் பயிலரங்கம்
அன்று காலை 10 மணிக்கு நடத்தியது. அப்போது தலித் மற்றும் சபால்டர்ன் ஆய்வு மைய ஒருங்கிணைப்பாளர் டாக்டர் எஸ்.லலிதா, பயிலரங்கத்தின் நோக்கங்களை வலியுறுத்தினார்.
நாடு முழுவதும் உள்ள SC/ST ஆராய்ச்சி அறிஞர்கள் மற்றும் ஆரம்பகால கல்வியாளர்களுக்கான எழுத்துப் பட்டறைகளை எளிதாக்கும் வகையில், இந்த எழுத்து மையம் இங்கிலாந்தின் பிரிட்டிஷ் அகாடமியால் லண்டனில் உள்ள கிங்ஸ் கல்லூரி மூலம் RGNIYD க்கு நிதியளிக்கப்பட்டது என்று கூறினார். தொடக்க உரையை பெங்களூரில் உள்ள இந்தியன் சோஷியல் இன்ஸ்டிட்யூட் இயக்குநர். டாக்டர் செல்வராஜ் அருள்நாதன் எஸ்.ஜே. தனது உரையில், அவர் தனது உரையில், கருத்துகளின் வளர்ச்சி - குறிப்பாக, சமூகத்தைப் பற்றி ஆசிரியர் சொல்ல விரும்புவது - கல்வி எழுத்தின் மிக முக்கியமான அம்சம் என்பதை அடிக்கோடிட்டுக் காட்டினார்.
எழுத்து என்பது ஒத்திசைவாக இருக்க வேண்டும் என்றும் அந்த எண்ணம் முதலில் தோன்றும் அமைப்பை உள்ளடக்கியதாக இருக்க வேண்டும் என்றும் வலியுறுத்தினார். கூடுதலாக, எழுத்தின் முன்னோக்கு மற்றும் நோக்கம் சமூகத்தில் எந்த வகையான தாக்கத்தை ஏற்படுத்தும் என்பதன் அடிப்படையில் முக்கியமானது. உங்கள் பார்வையாளர்களைப் புரிந்துகொள்வது முக்கியம். டாக்டர் அம்பேத்கர் தனது மகத்தான எழுத்தின் மூலம் சமூகத்திற்கு குறிப்பாக சாதி ஒழிப்புக்கு பங்களித்தார் என்று அவர் மேற்கோள் காட்டினார், அங்கு தாழ்த்தப்பட்டவர்களின் நிலைமையை உள் கண்ணோட்டத்தில் சுய விடுதலைக்காக ஒதுக்கப்பட்டவர்களை விடுவிக்கும் குறிக்கோளுடன் முன்வைக்கத் துணிந்தார்.
புதுதில்லியில் உள்ள இந்திரா காந்தி திறந்தநிலை பல்கலைக்கழகத்தில் உள்ள மனிதநேயப் பள்ளியைச் சேர்ந்த பேராசிரியர் பிரமோத் தனது வாழ்த்து உரையில் எழுத்தின் தொழில்நுட்ப அம்சங்களில் கவனம் இருக்க வேண்டும் வலியுறுத்தினார். தலைமை உரையை கல்வியாளர்களின் டீன் டாக்டர் ஷர்மிஸ்தா பட்டார்ச்சார்ஜி நிகழ்த்தினார், சிறப்புரையை ஆராய்ச்சி டாக்டர் தியாகராஜன் நிகழ்த்தினார். நன்றியுரையை சி.டி.எஸ்.எஸ் எழுத்து மையத்தின் ஊழியர் திரு.பிரதீஷ் வழங்கினார். நிகழ்ச்சியில் பங்கேற்பாளர்களில் RGNIYD இன் பணியாளர்கள் மற்றும் மாணவர்களும், நாட்டின் பல்வேறு பகுதிகளைச் சேர்ந்த 30ஆராய்ச்சி அறிஞர்களும் அடங்குவர்.
பிரதமர் அலுவலகம்
தர்ம சக்கர நாள் துவக்க நிகழ்ச்சியை ஒட்டி பிரதமர் திரு.நரேந்திர மோடி இன்று காணொளி மூலம் உரையாற்றினார்
தர்ம சக்கர நாள் துவக்க நிகழ்ச்சியை ஒட்டி பிரதமர் திரு. நரேந்திர மோடி இன்று காணொளி மூலம் உரையாற்றினார். கலாச்சார அமைச்சகத்தின் ஆதரவுடன் சர்வதேச புத்திஸ்ட் பேரமைப்பு 4 ஜூலை 2020 அன்று அஷத பூர்ணிமா, தர்மசக்கரம் தினமாக கொண்டாடுகிறது இந்த நாளில் தான் புத்தபிரான் தனது முதல் 5 சீடர்களுக்கு ர்சிபட்னாவில்  மான் பூங்காவில் முதல் சொற்பொழிவாற்றினார். உத்திரப்பிரதேசம் வாரணாசிக்கு அருகே சாரநாத் என்று தற்போது வழங்கப்படும் இடம்தான் ர்சிபட்னா தர்ம சக்கர பர்வதனா அல்லது தர்ம சக்கரம் சுழல்கிறது என்ற நாளாக இந்த நாள் உலகம் முழுவதும் உள்ள புத்தமதத்தைச் சேர்ந்தவர்களால் கொண்டாடப்படுகிறது.
குருபூர்ணிமா என்றும் அழைக்கப்படும் அஷத பூர்ணிமாவை ஒட்டி பிரதமர் வாழ்த்து தெரிவித்துள்ளார் புத்தபிரானையும் போற்றிப் புகழ்ந்துள்ளார். மங்கோலிய கஞ்சூரின் நகல்கள், மங்கோலிய அரசாங்கத்திடம் அளிக்கப்படுவது குறித்து அவர் மகிழ்ச்சி தெரிவித்தார்
புத்தபிரானின் அறிவுரைகள் குறித்தும் பிரதமர் பேசினா.ர் பல சமுதாயங்களும், தேசங்களும் நலமுடன் வாழ்வதற்கான வழியை காட்டும் பத்தபிரானின் எட்டு வழிப்பாதை குறித்தும் பிரதமர் கூறினார். மக்கள், பெண்கள், ஏழைகள் ஆகியோருக்கும் , , அகிம்சைக்கும் மரியாதை அளிக்க வேண்டும் என்று புத்த மதம் போதிக்கிறது. இந்தக் குறிக்கோள் தொடர்ந்து நீடிக்க இந்த போதனைகள் வழிமுறைகளாக உள்ளன என்றும் அவர் குறிப்பிட்டார்.
நம்பிக்கை, நோக்கம் ஆகியவை குறித்து புத்தபிரான் பேசியிருக்கிறார். இரண்டுக்கும் இடையே வலுவான தொடர்பு இருப்பதையும் அவர் கண்டிருக்கிறார் என்று பிரதமர் குறிப்பிட்டார். இருபத்தோராம் நூற்றாண்டு குறித்து தாம் நம்பிக்கையுடன் இருப்பதாகவும், இந்த நம்பிக்கை தற்போதைய இளைஞர்களிடம் இருந்து கிடைப்பதாகவும் அவர் கூறினார் பொதுவான பிரச்சினைகளுக்குத் திறமையான இளைஞர்கள் தீர்வு காணும் சுற்றுச்சூழல் கொண்ட ஏராளமான துவக்கநிலை நிறுவனங்கள் கொண்டதாக இந்தியா இருப்பதன் அவசியத்தை அவர் அடிக்கோடிட்டுக் காட்டினார்
தற்போது உலகம் முழுவதும் அசாதாரணமான சவால்களுக்கு எதிராகப் போராடி வருகிறது என்று கூறிய பிரதமர் இவற்றுக்காக நிரந்தரத் தீர்வுகளை புத்தரின் போதனைகளில் இருந்தும் பெறலாம் என்று கூறினார் பாரம்பரிய தலங்களுடன் அதிக அளவிலான மக்களை இணைப்பது, இந்த தலங்களுக்கு இடையிலான தொடர்பை மேம்படுத்துவது ஆகியவற்றின் அவசியத்தையும் அவர் வலியுறுத்தினார். உத்திரப்பிரதேசத்தில் உள்ள குஷிநகர் விமான நிலையத்தை சர்வதேச விமான நிலையமாக அறிவிக்க அமைச்சரவை முடிவு செய்துள்ளது பற்றி குறிப்பிட்ட பிரதமர், இது யாத்திரிகர்களுக்கும், சுற்றுலாப் பயணிகளுக்கும் பயணத்தை வசதியாக்க உதவும் என்றும் இந்த மண்டலத்தில் பொருளாதாரத்தையும் ஊக்குவிக்கும் என்றும் கூறினார்.
ரெயில்வே அமைச்சகம்
உள்நாட்டிலேயே தயாராகும் தனிநபர் பாதுகாப்புக் கவச உடை: இந்திய இரயில்வே - இலக்கு நோக்கிய துரிதகதி தயாரிப்புப் பணி
தனிநபர் பாதுகாப்புக் கவச உடையை, உள்நாட்டிலேயே தயாரிப்பதற்கான பணிகளை, இந்திய இரயில்வே, இலக்கு நோக்கிய துரிதகதியில் மேற்கொண்டுள்ளது. ஜகதாரி பணிமனையில் தயாரிக்கப்பட்ட, இந்தப் பாதுகாப்புக் கவச உடை தயாரிப்புக்கு, இதற்கென அனுமதி அளிக்கும் அங்கீகாரம் பெற்ற பாதுகாப்பு ஆராய்ச்சி மேம்பாட்டுக்கழகம் - DRDO சமீபத்தில் ஒப்புதலை வழங்கியுள்ளது. அங்கீகரிக்கப்பட்ட வடிவமைப்பும், அதற்குத் தேவையான பொருள்களும், கவச உடை தயாரிப்பதற்காக, பல்வேறு மண்டலங்களின் கீழுள்ள, மற்ற பணிமனைகளிலும் பயன்படுத்தப்படும். இரயில்வே மருத்துவமனைகளில் கோவிட்19 நோயாளிகளுக்கு சிகிச்சை அளிக்கும் இரயில்வே மருத்துவர்களுக்கும், முன்னணியில் நின்று வேலை செய்யும் மருத்துவ உதவிப் பணியாளர்களுக்கும் மிகவும் தேவையான, இந்தத் தனிநபர் பாதுகாப்புக் கவசம் அவர்களுக்கு மிகுந்த பாதுகாப்பை அளிக்கும்.
இதுபோன்ற கவசங்களை நாளொன்றுக்கு ஆயிரம் கவசங்கள் என்ற அடிப்படையில் இரயில்வே மருத்துவர்களுக்கும், மருத்துவ உதவிப் பணியாளர்களுக்கும் வழங்குவதற்குத் தேவையான வசதிகளை இரயில்வே துறை முடுக்கிவிட்டுள்ளது. இந்தப் பணியில் சுமார் 17 பணிமனைகள் ஈடுபட்டுப் பங்காற்றும்.
இந்த நவீன புதிய, தனிநபர் பாதுகாப்புக் கவச உடை உற்பத்தியின் 50 சதவிகிதத்தை, நாட்டிலுள்ள மருத்துவத் துறை சார்ந்த மற்றவர்களுக்கும், மருத்துவப் பணியாளர்களுக்கும் வழங்குவது குறித்து இரயில்வே பரிசீலித்து வருகிறது.
இந்தக் கவச உடைகளைத் தயாரிப்பதற்கான அனைத்து பொருள்களும், பஞ்சாபில் உள்ள பெரிய ஜவுளி தொழில் ஆலைகளுக்கு அருகே அமைந்திருக்கும் ஜகதாரிலிருந்து மொத்தமாக வாங்கப்படும்.
இனிவரும் நாட்களில் உற்பத்தி வசதி மேலும் அதிகரிக்கப்படும். கோவிட்19 நோய்க்கு எதிரான போரில் ஈடுபட்டுள்ள அரசின் பிற முகமைகள், இந்திய ரயில்வேயின் இந்த புதிய கவச உடை தயாரிப்பை வரவேற்றுள்ளன.
ஒரு தையல் இயந்திரத்தில் ஒரு மணி நேரத்திற்கு 3 செட் என்ற விகிதத்தில், எத்தனை நாட்களுக்கு தேவையோ அத்தனை நாட்களுக்கு, இந்தக் கவச உடையை தனது உற்பத்தி யூனிட்டுகளிலும் பணிமனைகளிலும் தயாரிக்க, இந்திய ரயில்வே திட்டமிட்டுள்ளது.
சிறப்பு சேவைகள் மற்றும் கட்டுரைகள்
18 ஆக்சிஜன் எக்ஸ்பிரஸ் ரயில்களில் சுமார் 1000 மெட்ரிக் டன் திரவ மருத்துவ பிராணவாயுவை தெற்கு ரயில்வே தமிழகத்திற்கு விநியோகம்
246.56 மெட்ரிக் டன் பிராணவாயுவுடன் கேரளா சென்றடைந்தன 2 ஆக்சிஜன் எக்ஸ்பிரஸ் ரயில்கள்
தெற்கு ரயில்வே, மே 14 முதல் 23-ஆம் தேதி வரை 18 ஆக்சிஜன் எக்ஸ்பிரஸ் ரயில்களில் 1024.18 மெட்ரிக் டன் திரவ மருத்துவப் பிராணவாயுவை தமிழகத்திற்கு விநியோகித்துள்ளது. இன்றுவரை தண்டையார்பேட்டையில் உள்ள உள்நாட்டு சரக்கு கிடங்கிற்கு 13 ரயில்களில் 785.87 மெட்ரிக் டன் பிராணவாயு கொண்டுவரப்பட்டுள்ளது. 48.78 மெட்ரிக் டன் திரவ மருத்துவப் பிராணவாயுவை இரண்டு ஆக்சிஜன் எக்ஸ்பிரஸ் ரயில்களில் மதுக்கரைக்கும், வாடிப்பட்டி , மீளவிட்டான்  மற்றும் திருவள்ளூருக்கு  தலா ஒரு ஆக்சிஜன் எக்ஸ்பிரஸ் ரயிலும் பிராணவாயுவைக் கொண்டு சென்றுள்ளன.
2 டேங்கர்களில் 30.5 மெட்ரிக் டன் திரவ மருத்துவ பிராணவாயுவுடன் 19ஆவது ரயிலும், 2 டேங்கர்களில் 43.05 மெட்ரிக் டன் பிராணவாயுவுடன் 20-வது ஆக்சிஜன் எக்ஸ்பிரஸ் ரயிலும் ரூர்கேலாவிலிருந்து புறப்பட்டு தமிழகம் வந்து கொண்டிருக்கின்றன.
கேரளாவிற்கான ஆக்சிஜன் எக்ஸ்பிரஸ் ரயில்கள்:
கேரளாவிற்கு, 6 மருத்துவ கொள்கலன்களுடன்  முதலாவது ஆக்சிஜன் எக்ஸ்பிரஸ் ரயில், ஒடிசா மாநிலம் கலிங்காநகரில் உள்ள டாட்டா ஸ்டீல் சைடிங்கிலிருந்து கொச்சியில் உள்ள வல்லர்பாடம் சரக்கு கிடங்கிற்கு மே 16 அன்று வந்தடைந்தது. 7 டேங்கர்களில் 128.66 மெட்ரிக் டன் பிராணவாயுவுடன் இரண்டாவது ஆக்சிஜன் எக்ஸ்பிரஸ் ரயில் மே 22 அன்று வல்லர்பாடம் சரக்கு கிடங்கை வந்தடைந்தது. இதன் மூலம் 2 ஆக்சிஜன் எக்ஸ்பிரஸ் ரயில்களில் 246.56 மெட்ரிக் டன் பிராணவாயு கேரளாவிற்கு விநியோகம் செய்யப்பட்டுள்ளது.
இந்திய ரயில்வே, இதுவரை 997 டேங்கர்களில் 16023 மெட்ரிக் டன் பிராணவாயுவை பல்வேறு மாநிலங்களுக்கு விநியோகம் செய்துள்ளது. இதுவரை 247 ஆக்சிஜன் எக்ஸ்பிரஸ் ரயில்கள் மூலம் மாநிலங்களுக்கு மருத்துவ ஆக்ஸிஜன் வழங்கப்பட்டுள்ளது. தற்போது 50 டேங்கர்களில் 920 மெட்ரிக் டன் பிராணவாயுவுடன் 12 ரயில்கள் பயணித்துக் கொண்டிருக்கின்றன.
ஒரு நாளில் மிக அதிகமாக 1142 மெட்ரிக் டன் பிராணவாயு நேற்று கொண்டு செல்லப்பட்டது. இதற்கு முன்பாக கடந்த 20-ஆம் தேதி 1118 மெட்ரிக் டன் பிராண வாயு ஆக்சிஜன் எக்ஸ்பிரஸ் ரயில்களில் விநியோகம் செய்யப்பட்டது.
தென் மாநிலங்களைப் பொறுத்தவரையில், தமிழகமும், கர்நாடகாவும் தலா 1000 மெட்ரிக் டன்னிற்கும் அதிகமான திரவ மருத்துவப் பிராணவாயுவைப் பெற்றுள்ளன.
இதுவரை தமிழகத்திற்கு 1024.18 மெட்ரிக் டன், கேரளாவிற்கு 246.56 மெட்ரிக் டன், மகாராஷ்டிராவிற்கு 614 மெட்ரிக் டன், உத்தரப் பிரதேசத்திற்கு சுமார் 3649 மெட்ரிக் டன், மத்தியப் பிரதேசத்திற்கு 633 மெட்ரிக் டன், தில்லிக்கு 4600 மெட்ரிக் டன், ஹரியானாவிற்கு 1759 மெட்ரிக் டன், ராஜஸ்தானிற்கு 98 மெட்ரிக் டன், கர்நாடகாவிற்கு 1063 மெட்ரிக் டன், உத்தராகண்டிற்கு 320 மெட்ரிக் டன், ஆந்திரப் பிரதேசத்திற்கு 730 மெட்ரிக் டன், பஞ்சாப்பிற்கு 225 மெட்ரிக் டன், தெலங்கானாவிற்கு 976 மெட்ரிக் டன், அசாமிற்கு 80 மெட்ரிக் டன் திரவ மருத்துவ பிராணவாயு விநியோகம் செய்யப்பட்டுள்ளது.
இந்தத் தகவல், சென்னை தெற்கு ரயில்வே முதன்மை மக்கள் தொடர்பு அதிகாரி திரு பி கு கணேசன் வெளியிட்டுள்ள செய்திக் குறிப்பில் தெரிவிக்கப்பட்டுள்ளது.
|
சுகாதாரம் மற்றும் குடும்ப நலத்துறை அமைச்சகம்
|
தேசிய சுகாதார இயக்கத்தின் முன்னேற்றம் மற்றும் இந்த இயக்கத்தின் அதிகாரமளிக்கப்பட்ட திட்டக்குழு, இயக்க வழிகாட்டுதல் குழு ஆகியவற்றின் முடிவுகள் பற்றி மத்திய அமைச்சரவையில் எடுத்துரைக்கப்பட்டது
பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவையில் தேசிய சுகாதார இயக்கத்தின் முன்னேற்றம் மற்றும் இந்த இயக்கத்தின் அதிகாரமளிக்கப்பட்ட திட்டக்குழு, இயக்க வழிகாட்டுதல் குழு ஆகியவற்றின் முடிவுகள் பற்றி எடுத்துரைக்கப்பட்டது.
இதன் முக்கிய அம்சங்கள்:
தேசிய சுகாதார இயக்கம் / தேசிய ஊரக சுகாதார இயக்கம் தொடங்கப்பட்ட பின், தாய் மரண விகிதம், சிசு மரண விகிதம், ஐந்து வயதுக்கு உட்பட்ட குழந்தை மரண விகிதம் குறைவது அதிகரித்துள்ளது. தற்போதைய குறைவு விகிதப்படி, நீடித்த வளர்ச்சி இலக்குகளை, நிர்ணயிக்கப்பட்ட 2030-க்கு முன்பாகவே இந்தியா அடைந்துவிடும்.
திருத்தியமைக்கப்பட்ட தேசிய காசநோய் கட்டுப்பாட்டுத் திட்டம் குறிப்பிடத்தக்க அளவு வலுப்பட்டுள்ளது; தீவிரமடைந்துள்ளது. காசநோயைத் துல்லியமாகக் கண்டறியும் 1,180 சிபிஎன்ஏஏடி கருவிகள் அனைத்து மாவட்டங்களிலும் நிறுவப்பட்டுள்ளன. இதன்மூலம், இத்தகைய கருவிகளின் பயன்பாடு கடந்த ஆண்டு மூன்று மடங்கு அதிகரித்துள்ளது. தீவிரமாக்கப்பட்ட முயற்சிகள் காரணமாகவே ஒரே ஆண்டில் காசநோய் கண்டறிதல் 16% அதிகரித்துள்ளது.
2018-19-ல் 52,744 ஆரோக்கிய மையங்களுக்கு ஒப்புதல் அளிக்கப்பட்டது. இலக்கு அளவான 15,000 என்பதைக் கடந்து, 17,149 ஆரோக்கிய மையங்கள் செயல்பாட்டுக்கு வந்துள்ளன. 2018-19-ல் ஆஷா ஊழியர்கள், பன்நோக்கு சுகாதார ஊழியர்கள், செவிலியர்கள், பொது சுகாதார மையங்களின் ஊழியர்கள் உட்பட 1,81,267 சுகாதார ஊழியர்களுக்கு தொற்று அல்லாத நோய்கள் குறித்த பயிற்சி அளிக்கப்பட்டுள்ளது.
2018-ல் தட்டம்மைக்கான தடுப்பூசி இயக்கம் கூடுதலாக 17 மாநிலங்களில் நடத்தப்பட்டது. இதில் மார்ச் 2019 வரை 30.50 கோடி குழந்தைகளுக்கு தடுப்பூசி போடப்பட்டுள்ளது.
2018-19-ல் ரோட்டா வைரஸ் தடுப்பூசி மேலும் இரண்டு மாநிலங்களில் அறிமுகம் செய்யப்பட்டது. இப்போது அனைத்து மாநிலங்கள் / யூனியன் பிரதேசங்களில் தடுப்பூசி போடப்பட்டுள்ளது.
ரத்தசோகை ஒழிப்புத் திட்டம் 2018 ஏப்ரலில் ஊட்டச்சத்துத் திட்டத்தின்கீழ் தொடங்கிவைக்கப்பட்டது.
வரும்முன் காத்தல், நோய் அறிதல், சிகிச்சை அளித்தல் ஆகியவற்றுக்கான தேசிய மஞ்சள் காமாலை கட்டுப்பாட்டுத் திட்டம் தொடங்கப்பட்டுள்ளது. இதன்மூலம் 5 கோடி பேர் பயனடைவார்கள் என்று மதிப்பிடப்பட்டுள்ளது.
சுகாதாரம் மற்றும் குடும்ப நலத்துறை அமைச்சகம்
கிராமப்புற சுகாதாரத்தை மேம்படுத்த எடுக்கப்பட்ட நடவடிக்கைகள்
இந்தியாவின் ஆரம்ப சுகாதார அமைப்பின் மூன்று தூண்களாக துணை சுகாதார மையம் , ஆரம்ப சுகாதார மையம்  மற்றும் சமூக சுகாதார மையம்  ஆகியவற்றைக் கொண்ட மூன்றடுக்கு அமைப்பை நாட்டின் சுகாதார அமைப்பு உள்ளடக்கியது.
நிறுவப்பட்ட விதிமுறைகளின்படி, கிராமப்புறங்களில் 5,000  மற்றும் 3000  மக்கள் தொகைக்கு ஒரு துணை சுகாதார நிலையம், 30,000  மற்றும் 20,000  மக்கள் தொகைக்கு ஒரு ஆரம்ப சுகாதார நிலையம் மற்றும் 1,20,000  மற்றும் 80,000  மக்கள்தொகை கொண்ட சமூக சுகாதார மையம் ஆகியவை உள்ளன. மேலும், நகர்ப்புறங்களில் 15,000 முதல் 20,000 வரையிலான மக்களுக்கு ஒரு நகர்ப்புற சுகாதார நல மையம், 30,000 முதல் 50,000 வரையிலான நகர்ப்புற மக்களுக்கு ஒரு நகர்ப்புற ஆரம்ப சுகாதார நிலையம், மெட்ரோ அல்லாத நகரங்களில்  ஒவ்வொரு 2.5 லட்சம் மக்களுக்கும், மெட்ரோ நகரங்களில் ஒவ்வொரு 5 லட்சம் மக்களுக்கும் ஒரு யு-சி.எச்.சி பரிந்துரைக்கப்படுகிறது. மேலும், மாவட்ட மருத்துவமனை , துணை மாவட்ட மருத்துவமனை  மற்றும் முதல் பரிந்துரைப் பிரிவு ஆகியவை கிராமப்புற மற்றும் நகர்ப்புற பகுதிகளுக்கு இரண்டாம் நிலை பராமரிப்பு சேவைகளை வழங்குகின்றன.
கிராமப்புற சுகாதார புள்ளிவிவரங்கள்  என்பது மாநிலங்கள் / யூனியன் பிரதேசங்களால் தெரிவிக்கப்பட்ட சுகாதார பராமரிப்பு நிர்வாக தரவுகளின் அடிப்படையில் ஒரு வருடாந்திர வெளியீடாகும். கிராமப்புற மற்றும் நகர்ப்புறங்களில் செயல்படும் துணை மையங்கள், ஆரம்ப சுகாதார நிலையங்கள், ஆரம்ப சுகாதார நிலையங்கள், துணை கோட்ட மருத்துவமனைகள், மாவட்ட மருத்துவமனை மற்றும் மருத்துவக் கல்லூரிகளின் மாநில / யூனியன் பிரதேச வாரியான எண்ணிக்கை மற்றும் கிராமப்புற சுகாதார மையங்களின் கீழ் உள்ள சராசரி மக்கள்தொகையின் விவரங்கள் 2021-22 இன் பின்வரும் இணைப்பில் காணலாம்:
https://hmis.mohfw.gov.in/downloadfile?filepath=publications/Rural-Health-Statistics/RHS%202021-22.pdf
தேசிய சுகாதார இயக்கம்  மக்களின் தேவைகளுக்கு பொறுப்பான மற்றும் பதிலளிக்கக்கூடிய சமமான, குறைந்த கட்டண மற்றும் தரமான சுகாதார சேவைகளுக்கான உலகளாவிய அணுகலை அடைவதை நோக்கமாகக் கொண்டுள்ளது. தேசிய சுகாதார இயக்கத்தின் கீழ் திட்ட செயலாக்கத் திட்டங்கள்  வடிவில் பெறப்பட்ட முன்மொழிவுகளின் அடிப்படையில், பொது சுகாதார அமைப்பை வலுப்படுத்த மாநிலங்கள் / யூனியன் பிரதேசங்களுக்கு சுகாதார மற்றும் குடும்ப நல அமைச்சகம் தொழில்நுட்ப மற்றும் நிதி உதவிகளை வழங்குகிறது. இந்திய அரசு இந்த முன்மொழிவுகளுக்கு விதிமுறைகள் மற்றும் கிடைக்கக்கூடிய ஆதாரங்களின் படி நடவடிக்கை பதிவு  வடிவத்தில் ஒப்புதல் அளிக்கிறது.
நாட்டில் செயல்படும் கிராமப்புற சுகாதார மையங்களின் எண்ணிக்கையை, மாநில / யூனியன் பிரதேச வாரியாக ஆர்.எச்.எஸ் 2021-22 இன் பின்வரும் இணைப்பில் காணலாம்:
https://hmis.mohfw.gov.in/downloadfile?filepath=publications/Rural-Health-Statistics/RHS%202021-22.pdf
கடந்த ஐந்து ஆண்டுகளில் சுகாதார வசதிகள் உள்ளிட்ட பல்வேறு செயல்பாடுகளுக்கான மாநில/ யூனியன் பிரதேச வாரியான மத்திய அரசின் வெளியீடுகள் மற்றும் செலவினங்கள்இணைப்பு-1ல் உள்ளன.
2020-21 நிதியாண்டு முதல் 2022-23 நிதியாண்டு வரை தேசிய சுகாதார இயக்கத்தின் கீழ் உள்கட்டமைப்பை வலுப்படுத்துவதற்கான மாநில / யூனியன் பிரதேச வாரியான ஒப்புதல் மற்றும் செலவினம்இணைப்பு-2ல் இணைக்கப்பட்டுள்ளது.
மத்திய சுகாதாரம் மற்றும் குடும்ப நலத்துறை இணையமைச்சர் டாக்டர் பாரதி பிரவீன் பவார் மக்களவையில் இன்று எழுத்துப்பூர்வமாக அளித்த பதிலில் இதனைத் தெரிவித்துள்ளார்.
-----
ANU/AP/PKV/KPG
(Visitor Counter : 89